OKRESNÁ PROKURATÚRA MALACKY 
Sasinkova 71, 901 01 Malacky	

Číslo: 1 Pv 383/14/1106	Malacky 18.05.2016 
EEČ: 2-13-19-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Malacky
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 21.4.2015 spisová značka 1 Pv 383/14/1106, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 22.05.2014 v čase o 21.00 h v obci Lozorno na Hlavnej ulici, v smere od Stupavy do obce Jablonové, viedol osobné motorové vozidlo zn. VW Golf, ev. č. MA396CG, pred rodinným domom číslo 280/13 pri odbočovaní v ľavo nedal prednosť v jazde oproti idúcemu motocyklu zn. KTM 1190 ev. č. BA996BA, ktorý viedol poškodený XXXXX, nar. XXXXX, bytom XXXXX, došlo k zrážke vozidiel, v dôsledku čoho poškodený XXXXX utrpel vykĺbenie kľúčnej kosti v spojení s nadpleckom vpravo, kompletnú zlomeninu V. a VI. rebra vpravo a ďalšie pomliaždenia tela, ktoré zranenia si vyžiadali 
liečenie v trvaní  do 6 týždňov, počas ktorej doby bol poškodený podstatným spôsobom obmedzený v obvyklom spôsobe života. 

Uznesením prokurátora Okresnej prokuratúry XXXXX zo dňa 21.4.2015, spisová značka 1 Pv 383/14/1106, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
XXXXX prokuratúry XXXXX dňa 21.04.2015 podľa § 216 ods. 1 Trestného poriadku podmienečne zastavila trestné stíhanie obv. XXXXX pre prečin ublíženia na zdraví podľa § 158 Trestného zákona. Obvinenému bola určená skúšobná doba v trvaní 1 rok, ktorá začala plynúť dňom 05.05.2015. 

	Po skončení skúšobnej doby boli na obvineného vyžiadané správy a posudky, z ktorých vyplynuli nasledovné skutočnosti. 

	Z odpisu registra trestov obvineného vyplýva, že táto nespáchal žiadny  trestný čin. Z výpisu priestupkov vyplýva,  že obvinený v období skúšobnej doby bola obvinenému uložená bloková pokuta vo výške 20 Eur dňa 01.08.2015 za priestupok podľa § 22 ods. 1 písm. l/ zákona č. 372/90 za nerešpektovanie pokynu vyplývajúceho z dopravnej značky, avšak nešlo o závažný spôsob konania. Rovnako žiadne negatívne poznatky k osobe obvineného neboli zistené z miesta jeho trvalého bydliska. Z faxovej správy poškodeného XXXXXa bolo zistené, že uplatnenú škodu vo výške 4 500,-- Eur obvinený uhradil. 

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Vzhľadom na zistené poznatky o osobe obvineného možno konštatovať, že tento splnil podmienky pre rozhodnutie o jej osvedčení sa, keďže viedol riadny život. Preto som rozhodla tak, ako je uvedené vo výrokovej časti tohto uznesenia.
doplňte odôvodnenie 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Viola Cehláriková
prokurátorka